钦定古今图书集成/明伦汇编/交谊典/第052卷 > 《唐皇甫崧醉乡日月》 > 《明府》
## 钦定古今图书集成/明伦汇编/交谊典/第052卷 > 《唐皇甫崧醉乡日月》 > 《明府》

明府之职，前辈极为重难。二十人共饮，立一人为明
府，所以规其斟酌之道。每一明府，管骰子一双，酒钓
一双，此皆律录事分配之，承命者法不得拒。凡主人
之右，主酒者申明府，得以纠诸座之罪。酒懦为旷官，
酒猛为苛政。〈懦为冷也猛为热也〉若明府贪务，承命酌席人，遂
使请告纷喧，黩挠录事。〈请告谓席人请骰之类〉明府之辜暴矣。